หุ้นไทยร่วง4.79จุดตามเอเซีย
หุ้นไทยปิดตลาดดัชนีร่วง 4.79 จุด อยู่ที่ 1,153.16 จุด มูลค่าซื้อขาย 31,425.70 ล้านบาท
6 มี.ค. 2555

หุ้นไทยปิดตลาดดัชนีร่วง 4.79 จุด อยู่ที่ 1,153.16 จุด มูลค่าซื้อขาย 31,425.70 ล้านบาท




ตลาดหุ้นไทยตลอดวันที่ 6 มี.ค. ดัชนีเคลื่อนไหวในแดนลบ โดยอยู่ในทิศทางเดียวกับตลาดหุ้นเอเซีย ที่มีความกังวล หลังจากประเทศจีน ปรับลดการเติบโตทางเศรษฐกิจเหลือโต 7.5 % สร้างความวิตกว่าจะเกิดผลเชิงลบต่อสินทรัพย์เสี่ยง และส่งผลกระทบกับเศรษฐกิจโลก ซึ่งจีน เป็นผู้นำเข้าสินค้าโภคภัณฑ์รายใหญ่ ประกอบกับตลาดหุ้นมีวันหยุด 1 วัน ฉุดดัชนีปิดตลาดร่วง 4.79 จุด อยู่ที่ 1,153.16 จุด มูลค่าซื้อขาย 31,425.70 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก1.IVL       ปิดที่       40.25    บาท    เพิ่มขึ้น 1     บาท   มูลค่าการซื้อขาย 4,221.19 ลบ.2.PTT       ปิดที่       353      บาท     ลดลง 5      บาท   มูลค่าการซื้อขาย 1,753.19 ลบ.3.BBL       ปิดที่     173.50   บาท     ลดลง 3.50  บาท   มูลค่าการซื้อขาย 1,094.42 ลบ.4.SCB       ปิดที่     130       บาท     เพิ่มขึ้น 2     บาท   มูลค่าการซื้อขาย 982.11 ลบ.      5.BANPU   ปิดที่    638      บาท     ลดลง  6      บาท   มูลค่าการซื้อขาย 951.65 ลบ. 
น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป กล่าวว่า ตลาดหุ้นไทยก่อนวันหยุด ปรับตัวลงตามหุ้นภูมิภาค จากความกังวลจีนหดเป้าจีดีพี ซึ่งการปรับตัวลงของตลาดหุ้นไทยวันนี้ เทียบกับเพื่อนบ้านแล้ว ยังปรับตัวลงไม่มาก เนื่องจากมีเงินทุนไหลเข้ามาหนุนตลาด แต่อย่างไรก็ตาม การที่ตลาดหุ้นขาดปัจจัยใหม่ ๆ ทำให้ตลาดอ่อนไหวและผันผวนมาก ต้องระวังแรงขายของต่างชาติที่สะสมหุ้นจำนวนหนึ่ง พร้อมจะขายทำกำไรออกมาได้ในช่วงนี้
สำหรับทิศทางตลาดหุ้นวันที่ 8 มี.ค. ยังแกว่งตัวแคบ ๆ รอปัจจัยบวกและความคืบหน้าการแก้ปัญหาหนี้ของประเทศกรีซ ดัชนีมีแนวรับ 1,143 จุด และแนวต้าน 1,160 – 1,166 จุด